CELEX: 32012R0086
Language: lt
Date: 2012-02-01 00:00:00
Title: 2012 m. vasario 1 d. Komisijos įgyvendinimo reglamentas (ES) Nr. 86/2012, kuriuo dėl medžiagos lazalocido iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

2.2.2012   
            
            
               LT
            
            
               Europos Sąjungos oficialusis leidinys
            
            
               L 30/6
            
         KOMISIJOS ĮGYVENDINIMO REGLAMENTAS (ES) Nr. 86/2012
   2012 m. vasario 1 d.
   kuriuo dėl medžiagos lazalocido iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) turėtų būti nustatoma pagal Reglamentą (EB) Nr. 470/2009;
            
         
               (2)
            
            
               farmakologiškai aktyvios medžiagos, jų klasifikacija ir didžiausia leidžiamoji koncentracija gyvūniniuose maisto produktuose nustatytos 2009 m. gruodžio 22 d. Komisijos reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (2) priede;
            
         
               (3)
            
            
               lazalocidas šiuo metu yra įrašytas Reglamento (ES) Nr. 37/2010 priedo 1 lentelėje kaip medžiaga, leidžiama naudoti naminiams paukščiams (taikoma raumenims, odai ir riebalams, kepenims, inkstams ir kiaušiniams);
            
         
               (4)
            
            
               Europos vaistų agentūrai pateiktas prašymas dabartinį įrašą papildyti į jį įtraukiant galvijus;
            
         
               (5)
            
            
               Veterinarinių vaistų komitetas rekomendavo šį įrašą papildyti taip, kad jis apimtų galvijus (taikoma raumenims, riebalams, kepenims ir inkstams), išskyrus gyvūnus, kurių pienas skirtas žmonėms vartoti;
            
         
               (6)
            
            
               todėl lazalocido įrašas Reglamento (ES) Nr. 37/2010 priedo 1 lentelėje turėtų būti iš dalies pakeistas į jį įtraukiant galvijus;
            
         
               (7)
            
            
               tikslinga nustatyti tinkamą laikotarpį suinteresuotosioms šalims imtis priemonių, kurių gali reikėti, kad būtų laikomasi naujai nustatytos DLK;
            
         
               (8)
            
            
               šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. balandžio 2 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 1 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 152, 2009 6 16, p. 11.
   
      (2)  OL L 15, 2010 1 20, p. 1.
   
      PRIEDAS
      Lazalocido įrašas Reglamento (ES) Nr. 37/2010 priedo 1 lentelėje pakeičiamas taip:
      
         
                     Farmakologiškai aktyvi medžiaga
                  
                  
                     Žymeklio likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
                  
                     Kitos nuostatos (pagal Reglamento (EB) Nr. 470/2009 14 straipsnio 7 dalį)
                  
                  
                     Terapinė klasifikacija
                  
               
                     „Lazalocidas
                  
                  
                     Lazalocidas A
                  
                  
                     Naminiai paukščiai
                  
                  
                     20 μg/kg
                  
                  
                     Raumenys
                  
                  
                     ĮRAŠO NĖRA
                  
                  
                     Antiinfekcinės veikliosios medžiagos, antibiotikai“
                  
               
                     100 μg/kg
                  
                  
                     Oda ir riebalai
                  
               
                     100 μg/kg
                  
                  
                     Kepenys
                  
               
                     50 μg/kg
                  
                  
                     Inkstai
                  
               
                     150 μg/kg
                  
                  
                     Kiaušiniai
                  
               
                     Galvijai
                  
                  
                     10 μg/kg
                  
                  
                     Raumenys
                  
                  
                     Nevartotinas gyvūnams, kurių pienas skirtas žmonėms vartoti
                  
               
                     20 μg/kg
                  
                  
                     Riebalai
                  
               
                     100 μg/kg
                  
                  
                     Kepenys
                  
               
                     20 μg/kg
                  
                  
                     Inkstai